Vegagerðin Verklýsing - sniðmát 28.07.2022

SNI-3401, 62b

úttekt verkkaupa, eru alfarið á ábyrgð verktaka. Hann skal leggja fram aðstöðu fyrir prófanir, sléttan kafla að lágmarki 20 mlangan og a.m.k. 5 mbreiðan. Svæðið þarf að vera á skjólgóðum stað og þarf malardreifari að vera til staðar við prófun á bindiefnisdreifara til að hylja bindiefnið. Með svipuðu verklagi þarf að kvarða dreifingu malardreifara. Á heimasíðu Vegagerðarinnar eru leiðbeiningar við úttekt á klæðingartækjum sem verktaki skal kynna sér. Slóðin er: http://www.vegagerdin.is/upplysingar-og-utgafa/leidbeiningar-og-stadlar/klaedingar/. Verktaki skal leggja fram gögn við upphaf hvers klæðingarverks sem sýna að þessi úttekt hafi farið fram fyrir viðkomandi tæki. Fyrsta úttekt er gerð án endurgjalds, en ef hún stenst ekki þarf verktaki að greiða verkkaupa kr. 100.000 fyrir hverja úttekt. Verktaki skal skrá veðurathuganir í dagskýrslur með þeim hætti sem fram kemur á sérstöku fylgiskjali í útboðslýsingu þessari. Ef vindur hefur áhrif á útsprautun eða hitastig bindiefnis, skal hætta útlögn. Þjálbik skal ekki leggja út við eftirfarandi aðstæður: Hætta er á rigningu innan við 12 klst. frá útlögn eða von er á miklu úrhelli innan 24 klst. Lofthiti er lægri en 5°C, mældur við yfirborð vegar. Bikþeytu skal ekki leggja út við eftirfarandi aðstæður: Hætta er á rigningu innan við 6 klst. frá útlögn. Lofthiti er lægri en 8°C eða útlit er fyrir að hann fari niður fyrir þann hita á næstu tveimur klukkustundum. Ef veghiti mælist hærri en 30 °C eða lofthiti hærri en 24°C er útlögn ekki heimil nema með sérstöku leyfi verkkaupa. Ef byrjar að rigna ofan í nýlagða klæðingu skal strax dreifa sandi/möl yfir (hylja allt bik) til að forðast blæðingar og skemmdir. Verktaki skal tilkynna eftirlitsmanni í upphafi hvers vinnudags hvar hann áætlar að vinna. Þegar klæðing er lögð á bundið slitlag skal yfirborð vera þurrt og hreint við lagningu. Ef leggja á klæðingu út í tveimur lögum skulu líða a.m.k. tvær vikur milli útlagna nema verkkaupi ákveði annað. Verktaki skal við afhendingu bindiefnis úr birgðastöð yfirfara að rétt blanda hafi verið afhent. Verktaki skal færa dagskýrslur daglega á eyðublöð. Hann skal senda verkkaupa dagskýrslur a.m.k. vikulega og fyrir hvert uppgjörstímabil meðan á verki stendur. Bindiefninu skal dreift úr tölvustýrðum dreifitanki. Þrýstingur við Dreifing efna. efna. útsprautun skal vera jafn yfir allt þversniðið. Á tanknum skal vera hita - og rúmmálsmælir er sýnir hitastig og magn bindiefnis í honum. Hreyfðarseigja við útsprautun þjálbiks skal vera á bilinu 85-100 cSt. Ef viðloðunarefnið er lengur í þjálbiksblöndu en 48 klst. skal það endurnýjað. Ef sú staða kemur upp skal setja nýjan skammt af viðloðunarefni í dreifitank og blanda með hringdælingu, í a.m.k. eina klukkustund. Verkkaupi leggur til fljótandi viðloðunarefni í 1000 l tönkum. Hitastig við dreifingu bikþeytu skal vera 80- 85°C. Bikþeytu skal geyma í einangruðum, upphituðum tönkum. Varist að ofhita bikþeytuna og notið hitara með hitastýringu. Ef hún hefur verið geymd lengur en tvo daga, skal hringdæla henni fyrir notkun. Ef geyma þarf bikþeytu lengur (t.d. vegna frídaga) er ráðlegt að lækka geymsluhita niður í 50°C, rétt áður en notkun hennar fer fram, til að komast hjá